Textul propunerii:

Am primit cu mare bucurie si cu speranta vestea ca sectorul de drum cuprins intre Pasarela Carom si localitatea Radeana, (recunoscut sub denumirea de "Calea Adjudului" sau DN 11A km 1+500 – km 6+700) ar putea fi reabilitat si modernizat, ca urmare a proiectului de preluare a acestuia in proprietatea si administrarea Ministerului Transporturilor. Sustin aceasta initiativa, deoarece sectorul de drum in cauza este foarte degradat si reprezinta un mare pericol pentru participantii la trafic. Starea avansata de uzura, gropile si denivelarile, traficul intens, importanta strategica a acestui drum pentru fluxurile comerciale curente, dar si pentru interconectarea Onestiului cu principalele rute nationale, sunt doar cateva din motivele pentru care cred ca initiativa de fata trebuie pusa in practica. Va multumesc pentru ca mi-ati dati posibilitatea de a sustine acest proiect de act normativ si pentru ca, in sfarsit, se pare ca se gandeste si la onesteni cineva! Cu stima, Dorin Mihalcea - Onesti, jud. Bacau